கைட்ரோபைலக்சு கிராசிலிசு

கைட்ரோபைலக்சு கிராசிலிசு (Hydrophylax gracilis), கிரேவன்கார்சுடின் தவளை, கிரேவன்கார்சுடின் தங்கத் தவளை, இலங்கை மரத் தவளை என்றும் அழைக்கப்படுகிறது. இது இராணிடே குடும்பத்தைச் சேர்ந்த ஒரு தவளைச் சிற்றினம் ஆகும். இந்த சிற்றினம் இரானா, சில்விரானா, கைலரானா, கைலோரானா, லிம்னோடைட்சு உள்ளிட்ட பல்வேறு பேரினங்களின் கீழ் வைக்கப்பட்டது. இது இந்தியாவிலும், இலங்கையிலும் காணப்படும் அகணிய உயிரி ஆகும்.https://amphibiansoftheworld.amnh.org/Amphibia/Anura/Ranidae/Hylarana/Hylarana-gracilis

வாழிடம்
கைட்ரோபைலக்சு கிராசிலிசு சதுப்பு நிலங்கள், விவசாய நிலம், புல்வெளிகள், புதர் காடுகளில் சுமார் 600 மீட்டருக்கும் குறைவான உயரத்தில் காணப்படுகிறது. முதிர்ந்த தவளைகள் பகுதி-ஆர்போரியல், பகுதி-நீர்வாழ் உயிரினமாகும். அதேசமயம் இவற்றின் தலைப்பிரட்டைகள் தேங்கி நிற்கும் நீரில் வாழ்கின்றன. கை. கிராசிலிசு என்பது ஒரு பொதுவான சிற்றினமாகும், இது ஈரநில மீட்பு, நகரமயமாக்கல், நீர்வாழ் வேளாண் இரசாயன மாசுபாடு மூலம் அதன் ஈரநில வாழ்விடங்களை இழப்பதால் அச்சுறுத்தப்படுகின்றன. இது பல பாதுகாக்கப்பட்ட பகுதிகளில் காணப்படுகிறது.

மேற்கோள்கள்

பகுப்பு:தவளைகள்